|  |
| --- |
| **Справка за отразяване на постъпилите предложения и възражения в процеса на обществено обсъждане на проект на заповед за изменение на Заповед № РД09 – 1043 от 19 ноември 2025 за утвърждаване на Насоки за кандидатстване за прием на заявления за подпомагане по интервенция II.Г.1 „Инвестиции в земеделските стопанства“ от Стратегическия план за развитие на земеделието и селските райони на Република България за периода 2023-2027 г. – ПРИЕМ № II/Г/1/0/1** |

|  |  |  |  |  |
| --- | --- | --- | --- | --- |
| **№** | **Данни на подателя** | **Дата на получаване** | **Коментар/Предложение** | **Становище на УО на СПРЗСР** |
| 1. | Е. Цвятков | 13.01.2026 г. | Настоящото предложение се подава във връзка с проекта на Заповед за допълване на Заповед № РД09 – 1043 от 19 ноември 2025 г. на заместник-министъра на земеделието и храните и ръководител на Управляващия орган на Стратегическия план за развитие на земеделието и селските райони за периода 2023–2027 г., публикуван за обществено обсъждане по интервенция II.Г.1 „Инвестиции в земеделските стопанства“.  С проекта на заповед е предложено удължаване на срока за прием на заявления за подпомагане с дванадесет календарни дни – до 04.03.2026 г. включително, поради пълното нефункциониране на Системата за електронни услуги и Интегрираната система за администриране и контрол в периода от 01.01.2026 г. до 12.01.2026 г. включително. В доклада към проекта е прието, че през този период кандидатите обективно не са имали възможност да подадат заявления и да прикачат необходимите документи, което е довело до фактическо съкращаване на ефективния срок за кандидатстване.  В тази връзка следва да се отчете и допълнително настъпило обстоятелство, което не е обхванато от предложеното удължаване. Към 13.01.2026 г., който е първият календарен ден след официално обявения период на нефункциониране, Системата за електронни услуги продължава да бъде недостъпна, като това обстоятелство е публично установимо от визуализираното съобщение на началната страница на СЕУ. По този начин фактическата невъзможност за упражняване на правото на кандидатстване е продължила и след периода, отчетен в проекта на заповед.  Реалният период, през който кандидатите не са имали достъп до единствения допустим електронен канал за подаване на заявления, е по-дълъг с още един календарен ден спрямо приетия в мотивите на проекта. Това води до допълнително фактическо съкращаване на срока за кандидатстване, което не зависи от поведението или организацията на кандидатите и не е било предвидимо за тях към момента на откриване на приема.  Съгласно чл. 68, ал. 2 и ал. 5 от Закона за подпомагане на земеделските производители ръководителят на Управляващия орган разполага с правомощие да изменя сроковете за подаване на заявления за подпомагане, включително чрез удължаване на срока на приема, когато обективни обстоятелства ограничават възможността за ефективно упражняване на правото на кандидатстване. Разпоредбите на Наредба № 4 от 2024 г. следва да се прилагат съобразно и в съответствие със закона, без ограничително тълкуване, което би довело до непълно компенсиране на реално настъпилите ограничения в достъпа до Системата за електронни услуги.  С оглед на изложеното отправям предложение проектът на заповед да бъде допълнен, като срокът за прием по интервенция II.Г.1 „Инвестиции в земеделските стопанства“ бъде удължен с още един календарен ден, съответстващ на продължилата и на 13.01.2026 г. недостъпност на Системата за електронни услуги, при което новият краен срок за подаване на заявления за подпомагане следва да бъде определен на 05.03.2026 г., 23:59 часа.  Предлаганото удължаване има изцяло компенсаторен характер и цели пълно възстановяване на ефективния срок за подготовка и подаване на проектни предложения при условия на равнопоставеност, правна сигурност и предвидимост за всички кандидати. | Не се приема. Предвиденото в проекта на заповед удължаване на срока на прием покрива периода на пълното нефункциониране на Системата за електронни услуги и Интегрираната система за администриране и контрол от 01.01.2026 г. до 12.01.2026 г. включително. Работата на СЕУ и ИСАК е възобновена на 13.01.2026 г. |
| 2. | Л. Емилова | 14.01.2026 г. | Предложение по проекта на Заповед за допълване на Заповед № РД09 – 1043 от 19 ноември 2025 г.  Настоящото предложение се подава във връзка с проекта на Заповед за допълване на Заповед № РД09 – 1043 от 19 ноември 2025 г. на заместник-министъра на земеделието и храните и ръководител на Управляващия орган на Стратегическия план за развитие на земеделието и селските райони за периода 2023–2027 г., публикуван за обществено обсъждане по интервенция II.Г.1 „Инвестиции в земеделските стопанства“.  За съжаление системата СЕУ беше недостъпна до 13.01 късен следобед, т.е. с един работен ден след предварително обявената дата. Същевременно към текущия момент - 14.01.2026 г - 14:46 ч., системата все още има много проблеми - проблем при подписването, след това не зарежда менюто за смяна на статут и подаването на проектно предложение е невъзможно.  При подаване на сигнал на телефони на ДФ Земеделие бях уведомена, че има множество сигнали за проблеми със системата и тепърва ще се отстраняват.  Всички тези проблеми създават допълнително забавяне при подготовката на проектите, невъзможност за подаване и още неудобства.  В тази връзка, считам че е необходимо удължаване с поне още 5 дни от заложения нов краен срок, т.е. вместо 04.03.2026. г. да бъде 09.03.2026 г. | Предвиденото в проекта на заповед удължаване на срока на прием покрива периода на пълното нефункциониране на Системата за електронни услуги и Интегрираната система за администриране и контрол от 01.01.2026 г. до 12.01.2026 г. включително. Работата на СЕУ и ИСАК е възобновена на 13.01.2026 г. |
| 3. | Диана Шиндова | 15.01.2026 г. | УВАЖАЕМА Г-ЖО РЪКОВОДИТЕЛ НА УПРАВЛЯВАЩИЯ ОРГАН НА СТРАТЕГИЧЕСКИЯ ПЛАН ЗА РАЗВИТИЕ НА ЗЕМЕДЕЛИЕТО И СЕЛСКИТЕ РАЙОНИ ЗА ПЕРИОДА 2023-2027 г.  Във връзка със Заповед за допълване на Заповед № РД09 – 1043 от 19 ноември 2025 г. на заместник-министъра на земеделието и храните и ръководител на Управляващия орган на Стратегическия план за развитие на земеделието и селските райони за периода 2023–2027 г., публикуван за обществено обсъждане по интервенция II.Г.1 „Инвестиции в земеделските стопанства“,  Моля, да бъде допуснато удължаване на срока за прием на заявления за подпомагане по интервенция ІІ.Г.1 „Инвестиции в земеделските стопанства“ от Стратегическия план с дванадесет дни, до 31 март 2026 г. (включително).  През изминалият месец декември 2025 година почти две седмици бяха неработни поради посрещане на Светлия християнски празник Рождество Христово и Нова година, системата СЕУ беше затворена за обновяване за 12 дни, а и много от бенефициентите по интервенцията трябваше да изчакат отговорите на въпросите, които са свързани с важни указания от страна на управляващият орган.  Подготовката на инвестиционни проекти по една от основните интервенции за земеделските производители от новия Стратегически план за развитие на земеделието за периода 2023-2027 г., която се отваря за първи път и се различава от мерките по предходни приеми по ПРСР 2007-2013 и ПРСР 2014-2020, ще бъде облекчена със срок за приема до 31 март 2026 г. | Не се приема. Предвиденото в проекта на заповед удължаване на срока на прием покрива периода на пълното нефункциониране на Системата за електронни услуги и Интегрираната система за администриране и контрол от 01.01.2026 г. до 12.01.2026 г. включително. Работата на СЕУ и ИСАК е възобновена на 13.01.2026 г. |